Alevtina Tanygina

Alevtina Anatoljevna Tanygina (russisk: Алевтина Анатольевна Таныгина; født 15. desember 1989) er en russisk langrennsløper.

Tanygina tok gullmedalje i 5 km klassisk under European Youth Olympic Festival i spanske Jaca i 2007.

Under U23-VM på ski 2010 i Hinterzarten tok Tanygina sølvmedalje i 10 km klassisk, mellom finske Kerttu Niskanen og lagvenninnen Svetlana Nikolaeva. To dager senere ender hun på 14.-plass under 15 km skiathlon; 1.27,5 bak vinneren Astrid Øyre Slind fra Norge.

Tanygina debuterte i verdenscupen i langrenn under verdenscupåpningen på Sjusjøen den 19. november 2011, hvor hun endte på en 51.-plass.

Hun ble tatt ut i den russiske troppen til Ski-VM 2015 i Falun, der Tanygina startet med en 14.-plass under 15 km skiathlon, fulgte opp med en 24.-plass under 10 km fri teknikk, og avsluttet med en 7.-plass i stafetten på lag med Anastasija Dotsenko, Natalja Zjukova og Julija Tsjekaljova.

Referanser

Eksterne lenker 
 

Russiske langrennsløpere
Deltakere under Ski-VM 2015